Na osnovu člana 38 stav 1 tačka 8 Zakona o lokalnoj samoupravi („Službeni list Crne Gore“, br. 2/18, 34/19 i 38/20) i člana 43 stav 1 tačka 8 Statuta Opštine Bar („Službeni list Crne Gore – Opštinski propisi“, br. 37/18), Skupština Opštine Bar, na sjednici održanoj dana \_\_\_\_\_\_\_\_ 2020. godine, donijela je

Z A K LJ U Č A K

1. Obveznik plaćanja godišnje naknade za korišćenje komercijalnih objekata kojima je omogućen pristup sa opštinskog puta, kojem je naredbama Vlade Crne Gore zabranjen rad, oslobađa se plaćanja godišnje naknade za korišćenje komercijalnih objekata kojima je omogućen pristup sa opštinskog puta za 2020. godinu, u periodu trajanja mjera utvrđenih naredbama Vlade Crne Gore.
2. Pravo iz tačke 1 ovog zaključka može ostvariti obveznik predmetne naknade koji nema duga po ovom osnovu, uz dostavljanje prijave za oslobođenje Sekretarijatu za finansije putem pošte ili na e-mail: finansije@bar.me.
3. Obrazac prijave za oslobođenje je sastavni dio ovog zaključka.
4. Ovaj zaključak stupa na snagu osmog dana od dana objavljivanja u „Službenom listu Crne Gore – Opštinski propisi“.

Broj: 030 –

Bar, \_\_\_\_\_\_ 2020. godina

**SKUPŠTINA OPŠTINE BAR**

**PREDSJEDNIK**

 **Mićo Orlandić**

O B R A Z L O Ž E NJ E

Pravni osnov za donošenje Zaključka sadržan je u odredbama člana 38 stav 1 tačka 8 Zаkоnа о lоkаlnој sаmоuprаvi koji propisuje da skupština uvodi i utvrđuje opštinske poreze, takse, naknade i druge sopstvene prihode i člana 43 stav 1 tačka 8 Statuta Opštine Bar koji propisuje da Skupština Opštine uvodi i utvrđuje opštinske poreze, takse, naknade i druge sopstvene prihode.

Radi ublažavanja posledica aktuelne situacije izazvane epidemijom koronavirusa (COVID-19) Opština Bar predlaže mjere koje imaju za cilj pomoć privredi, olakšavanje života građana, olakšavanje privrednog poslovanja i da se na što lakši način prevaziđu ekonomski efekti nastali uslijed navedene situacije.

Naredbama Vlade Crne Gore zabranjen je rad određenim kategorijama mikro, malih i srednjih privrednih društava i preduzetnicima, čime je njihovo poslovanje dovedeno u nezavidan položaj.

Naime, u 2019. godini ukupno zaduženje po osnovu godišnje naknade za korišćenje komercijalnih objekata kojima je omogućen pristup sa opštinskog puta iznosilo je 71.549,99 €, a primjenom ove mjere očekuje se umanjenje prihoda po ovom osnovu od cca. 12.000,00 €, odnosno smanjenje istog za 17%.

Predloženim Zaključkom Opština Bar želi da ublaži negativne posljedice izazvane epidemijom koronavirusa (COVID-19) i na taj način pomogne privrednim subjektima u njihovom daljem poslovanju.

Sekretarijat za finansije